กฎกระทรวงการขอและการออกหนังสือรับรองสถานะการเป็นผู้มีหน้าที่รายงาน พ.ศ. 2566
วันที่ประกาศ: 2023-08-18

content: กฎกระทรวง การขอและการออกหนังสือรับรองสถานะการเป็นผู้มีหน้าที่รายงาน พ.ศ. ๒๕๖๖
content: อาศัยอำนาจตามความในมาตรา ๖ วรรคสอง และมาตรา ๙ วรรคหนึ่ง แห่งพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ความตกลง” หมายความว่า ความตกลงระหว่างรัฐบาลแห่งราชอาณาจักรไทยและรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ และการดำเนินการตาม FATCA ซึ่งทำขึ้นเมื่อวันที่ ๔ มีนาคม พ.ศ. ๒๕๕๙
sectionNo: 1
content: แนบท้ายพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ “หนังสือรับรองสถานะ” หมายความว่า หนังสือรับรองสถานะการเป็นหรือไม่เป็นผู้มีหน้าที่รายงานตามมาตรา ๖
sectionNo: 1
content: แห่งพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ ที่เจ้าหน้าที่ผู้มีอำนาจกำหนด “บัญชีสหรัฐที่ต้องรายงาน” หมายความว่า บัญชีทางการเงินตามข้อ ๑ อนุวรรคหนึ่ง ภ) ของความตกลง
sectionNo: 2
content: ข้อ ๒ ผู้ที่ประสงค์จะขอให้เจ้าหน้าที่ผู้มีอำนาจรับรองสถานะการเป็นผู้มีหน้าที่รายงานตามมาตรา ๖ ให้ยื่นคำขอต่อเจ้าหน้าที่ผู้มีอำนาจตามแบบและวิธีการทางอิเล็กทรอนิกส์ที่เจ้าหน้าที่ผู้มีอำนาจกำหนด พร้อมด้วยเอกสารหรือหลักฐานตามที่กำหนดในแบบคำขอ
sectionNo: 3
content: ข้อ ๓ การยื่นคำขอให้รับรองสถานะการเป็นผู้มีหน้าที่รายงานตามข้อ ๒ ให้ดำเนินการภายในวันที่ ๓๑ มกราคมของปีถัดจากวันสิ้นสุดปีปฏิทินที่ได้มาซึ่งข้อมูลบัญชีสหรัฐที่ต้องรายงาน
sectionNo: 4
content: ข้อ ๔ เมื่อได้รับคำขอตามข้อ ๒ แล้ว ให้เจ้าหน้าที่ผู้มีอำนาจตรวจสอบความครบถ้วนของคำขอและเอกสารหรือหลักฐานที่กำหนดในแบบคำขอ หากไม่ครบถ้วน ให้จำหน่ายเรื่องออกจากสารบบและแจ้งให้ผู้ยื่นคำขอทราบ
sectionNo: 5
content: ข้อ ๕ ในการออกหนังสือรับรองสถานะ ให้เจ้าหน้าที่ผู้มีอำนาจพิจารณาข้อเท็จจริงที่ปรากฏตามคำขอ โดยอาจหารือร่วมกับหน่วยงานที่เกี่ยวข้อง เช่น กรมสรรพากร สำนักงานเศรษฐกิจการคลัง ธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ สำนักงานคณะกรรมการกำกับและส่งเสริมธุรกิจประกันภัย
sectionNo: 5
content: เพื่อให้ได้ข้อมูลประกอบการพิจารณาอย่างครบถ้วน ในกรณีที่มีความจำเป็นต้องใช้ข้อมูลประกอบการพิจารณาเพิ่มเติม เจ้าหน้าที่ผู้มีอำนาจอาจขอให้ผู้ยื่นคำขอมอบหมายให้กรรมการ ผู้จัดการ บุคคลผู้มีอำนาจในการจัดการ หรือพนักงานของผู้ยื่นคำขอมาให้ถ้อยคำ ส่งคำชี้แจงเป็นหนังสือ
sectionNo: 5
content: หรือส่งเอกสารหรือหลักฐานอื่นใดเพื่อประกอบการพิจารณาเพิ่มเติมได้ หนังสือรับรองสถานะให้เป็นไปตามแบบที่เจ้าหน้าที่ผู้มีอำนาจกำหนด ทั้งนี้ การออกหนังสือรับรองสถานะอาจดำเนินการโดยวิธีการทางอิเล็กทรอนิกส์ตามที่เจ้าหน้าที่ผู้มีอำนาจกำหนดก็ได้
sectionNo: 6
content: ข้อ ๖ การยื่นคำขอให้รับรองสถานะการเป็นผู้มีหน้าที่รายงานตามมาตรา ๖ สำหรับปีปฏิทินที่สิ้นสุดก่อนวันที่กฎกระทรวงนี้ใช้บังคับ ให้ดำเนินการภายในสองเดือนนับแต่วันที่กฎกระทรวงนี้ใช้บังคับ
content: ให้ไว้ ณ วันที่ ๙ สิงหาคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖ วรรคสอง แห่งพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐
content: กำหนดให้การขอและการออกหนังสือรับรองสถานะว่าเป็นหรือไม่เป็นผู้มีหน้าที่รายงานให้เป็นไปตามหลักเกณฑ์และวิธีการตามที่กำหนดในกฎกระทรวง จึงจำเป็นต้องออกกฎกระทรวงนี้